ปกติเวลามีเพศสัมพันธ์กับแฟนเวลาใส่ถุงยางอนามัยจะกินยาคุมแบบปกติกันไว้แต่เวลาไม่ใส่ถุงยางอนามัยจะกินคุมฉุกเฉินอยากทราบว่าถ้าหยุดกินยาคุมแบบปกติจะมีโอกาสท้องมั้ยค่ะ
สวัสดีค่ะ การทานยาคุมกำเนิดที่ถูกต้องนั้น ต้องทานภายในไม่เกิน 5 วันนับตั้งแต่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หรือหากทานในช่วงเวลาอื่น ต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ได้ หากทานหลังจากมีเพศสัมพันธ์ จะไม่ได้ช่วยป้องกันการตั้งครรภ์แต่อย่างใดค่ะส่วนยาคุมฉุกเฉิน จะใช้ทานหลังจากมีเพศสัมพันธ์ โดยประสิทธิภาพในการป้องกันการตั้งครรภ์จะขึ้นอยู่กับความรวดเร็วในการทานหลังจากมีเพศสัมพันธ์โดยหากทานภายใน 12 ชั่วโมงหลังการมีเพศสัมพันธ์จะมีประสิทธิภาพในการป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85%หากทานภายใน 24-48 ชั่วโมง จะป้องกันการตั้งครรภ์ได้ประมาณ 75%หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%สำหรับการใช้ถุงยางอนามัย จะช่วยป้องกันการตั้งครรภ์ได้ประมาณ 82%-98%ดังนั้น หากมีเพศสัมพันธ์บ่อยครั้ง ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น โดยหากต้องการทานยาเม็ดคุมกำเนิด ก็ให้ทานแบบต่อเนื่อง ไม่ใช่ทานเฉพาะหลังจากมีเพศสัมพันธ์ หากทานได้อย่างถูกต้อง ยาจะช่วยป้องกันการตั้งครรภ์ได้มากกว่า 99%